# C O N T R A C T C A D R U

# DE VÂNZARE-CUMPĂRARE A ENERGIEI ELECTRICE

**prin Mecanismul de achiziție centralizată de energie electrică**

nr.\_\_\_\_ din ziua\_\_\_ luna \_\_\_\_\_ anul\_\_\_\_\_

# Între părţile contractante

**OPERATORUL PIEŢEI DE ENERGIE ELECTRICĂ ŞI DE GAZE NATURALE „OPCOM” S.A., cu sediul în Municipiul Bucureşti, Bulevardul Hristo Botev, nr. 16-18, sector 3, înregistrată la Oficiul Registrului Comerţului de pe lângă Tribunalul Bucureşti sub nr. J40/ 7542/ 2000, Cod Unic de Înregistrare 13278352, atribut fiscal RO, Licenţa nr. 407 emisă de Autoritatea Naţională de Reglementare în domeniul Energiei pentru activitatea operatorului pieţei de energie electrică, Cod IBAN RO23 RNCB 0074 0292 1737 0107, deschis la Banca Comercială Română, sucursala sector 3 Bucureşti, reprezentată legal prin Victor IONESCU, în calitate de Director General,**

în calitate de achizitor unic pe piața de energie electrică conform OUG nr. 153/2022 (Denumită în continuare „OPCOM S.A.”), având calitatea de **Vânzător**, pe de o parte,

și

**...........................................................**, cu sediul în ........................., cod poştal ............, tel. .............., fax ............., cu atributul fiscal RO, înmatriculat în registrului comerţului la nr................. , cont de virament nr......................, deschis la ........................ titular al licenţei ANRE nr. ................, cod EIC ............reprezentată legal prin .........(Prenume, NUME, Funcția)........................................................./ persoană fizică ............................................................, având calitatea de **Cumpărător** pe de altă parte,

denumiţi colectiv în cele ce urmează “Părţile” şi individual “Partea”,

s-a încheiat prezentul contract (denumit în cele ce urmează “Contractul”) în conformitate cu rezultatul sesiunii organizate prin Mecanismul anual/lunar de achiziție centralizată de energie electrică impus de Ordonanța de urgență nr. 153 din 11.11.2022 pentru modificarea și completarea Ordonanței de urgență a Guvernului nr. 27 din 18 martie 2022 privind măsurile aplicabile clienților finali din piața de energie electrică și gaze naturale în perioada 1 aprilie 2022-31 martie 2023, precum și pentru modificarea și completarea Ordonanței de urgență a Guvernului nr. 119 pentru modificarea şi completarea Ordonanţei de urgenţă a Guvernului nr. 27/2022 privind măsurile aplicabile clienţilor finali din piaţa de energie electrică şi gaze naturale în perioada 1 aprilie 2022 - 31 martie 2023, precum şi pentru modificarea şi completarea unor acte normative din domeniul energiei, aprobată prin Legea nr. 206 din 07.07.2023 ”), cu modificările și completările ulterioare, (în continuare „OUG nr.153/2022”),

din data................................... .

## Terminologie

# Art.1. Termenii utilizaţi în prezentul Contract sunt definiţi în Anexa 1. În măsura în care termenii specifici utilizați în prezentul Contract nu sunt definiți în Anexa 1, au înțelesul stabilit prin procedurile aplicabile.

## Obiectul Contractului

**Art.2.** (1) Obiectul Contractului îl constituie vânzarea de către Vânzător și cumpărarea de către Cumpărător a cantității de energie electrică menționată în Anexa 4, comercializată prin intermediul Mecanismului de achiziție centralizată de energie electrică, la preţul de contract prevăzut în Anexa 2, punctul 2, respectiv de 400 lei/MWh în conformitate cu legislația primară și regulile aplicabile acestui mecanism.

# (2) Preţul de contract include preţul energiei electrice și este ferm și fix pentru ambele Părţi pe întreaga durată a Contractului.

## Condiţii de desfăşurare a vânzării-cumpărării

**Art. 3.** Cantitatea de energie electrică contractată prevăzută în Anexa 4, este fermă și fixă, Vânzătorul asumându-şi obligaţia de a o vinde Cumpărătorului, iar Cumpărătorul asumându-și obligația de a o accepta și cumpăra la prețul de contract din Anexa 2, punctul 2.

**Art. 4**. Energia electrică vândută/cumpărată conform prezentului Contract trebuie să fie confirmată de Părţi în conformitate cu prevederile Ordinului ANRE nr. 61/2020 pentru aprobarea Regulamentului de programare a unităţilor de producţie dispecerizabile, a consumatorilor dispecerizabili și a instalațiilor de stocare dispecerizabile si ale Regulamentului de funcționare și de decontare a pieței de echilibrare, cu modificările și completările ulterioare, Ordinului ANRE nr. 213/2020 pentru aprobarea Regulamentului de funcționare și de decontare a pieței de echilibrare și a Regulamentului de calcul și de decontare a dezechilibrelor părților responsabile cu echilibrarea - preţ unic de dezechilibru şi pentru modificarea unor ordine ale preşedintelui Autorităţii Naţionale de Reglementare în domeniul Energiei, cu modificările şi completările ulterioare și respectiv Ordinului Nr. 127/2021 pentru aprobarea Regulamentului privind clauzele şi condiţiile pentru furnizorii de servicii de echilibrare şi pentru furnizorii de rezervă de stabilizare a frecvenţei şi a Regulamentului privind clauzele şi condiţiile pentru părţile responsabile cu echilibrarea şi pentru modificarea şi abrogarea unor ordine ale preşedintelui ANRE, cu modificările și completările ulterioare după momentul intrării în vigoare a acestuia.

**Art. 5**. Puterile medii pe intervale de decontare, rotunjite la 3 zecimale aferente cantității de energie electrică vândută/cumpărată de Părţi conform prezentului Contract reprezintă Schimbul Bloc sau face parte din Schimbul Bloc notificat de fiecare dintre Părțile Responsabile cu Echilibrarea, conform Ordinului ANRE nr. 61/2020 pentru aprobarea Regulamentului de programare a unităţilor de producţie dispecerizabile, a consumatorilor dispecerizabili și a instalațiilor de stocare dispecerizabile și a Regulamentului de funcționare și de decontare a pieței de echilibrare cu modificările și completările ulterioare, Ordinului ANRE nr. 213/2020 pentru aprobarea Regulamentului de funcționare și de decontare a pieței de echilibrare și a Regulamentului de calcul și de decontare a dezechilibrelor părților responsabile cu echilibrarea - preţ unic de dezechilibru şi pentru modificarea unor ordine ale preşedintelui Autorităţii Naţionale de Reglementare în domeniul Energiei, cu modificările şi completările ulterioare și respectiv Ordinului Nr. 127/2021 pentru aprobarea Regulamentului privind clauzele şi condiţiile pentru furnizorii de servicii de echilibrare şi pentru furnizorii de rezervă de stabilizare a frecvenţei şi a Regulamentului privind clauzele şi condiţiile pentru părţile responsabile cu echilibrarea şi pentru modificarea şi abrogarea unor ordine ale preşedintelui ANRE, cu modificările și completările ulterioare după momentul intrării în vigoare a acestuia.

**Art. 6.** În vederea producerii efectelor Contractului, fiecare Parte se obligă ca pe toată perioada de derulare a Contractului să îşi respecte obligaţiile ce îi revin ca Parte Responsabilă cu Echilibrarea în relaţia cu Operatorul Pieţei de Echilibrare sau cu Partea Responsabilă cu Echilibrarea căreia i-a transferat responsabilitatea echilibrării şi trebuie să notifice, direct sau indirect, Operatorului de Transport şi de Sistem, Schimbul Bloc al puterilor medii pe intervale de decontare, rotunjite la 3 zecimale, aferente cantităţilor de energie electrică din prezentul Contract. Părţile îşi comunică una alteia denumirea şi codul PRE care are responsabilitatea echilibrării pentru fiecare din Părţi. Datele referitoare la Partea Responsabilă cu Echilibrarea (PRE) corespunzătoare fiecărei Părți sunt precizate în Anexa 3, punctul 1.

**Art. 7.** Având în vedere că obiectul Contractului îl constituie vânzarea-cumpărarea de energie electrică comercializată prin Mecanismul lunar de achiziție centralizată de energie electrică, în măsura în care Cumpărătorul achiziționează energie electrică conform rezultatului Mecanismului de achiziție centralizată lunar, Părțile vor completa corespunzător Anexa 4 la Contract.

**Art. 8.** (1) Părțile înțeleg și asumă în mod expres că, la solicitarea Vânzătorului, Cumpărătorul are obligația acceptării ajustării cantității de energie electrică ce face obiectul prezentului Contract, prin transmiterea notificării de către Vânzător astfel cum este stabilită în cadrul Anexei 5 și care determină modificarea unilaterală de către Vânzător a Anexei 4 la Contract, OPCOM S.A. fiind achizitor unic pe piața de energie electrică, calitate în care are obligația de a păstra un echilibru între cantitățile de energie electrică cumpărate și vândute prin Mecanismul de achiziție centralizată. Pentru evitarea oricărui dubiu, în considerarea faptului că OPCOM S.A., în calitate de achizitor unic, cumpără energia electrică şi vinde energia electrică achiziţionată, în conformitate cu dispozițiile din Anexa nr. 11 la Ordonanţa de urgenţă a Guvernului nr. 27/2022, cu modificările și completările ulterioare, prin prezenta Cumpărătorul acceptă în mod expres și va considera ferme și fixe cantitățile de energie contractate, inclusiv noile cantități, astfel cum vor fi modificate și notificate de OPCOM S.A.

(2) În acest sens, Vânzătorul va transmite Cumpărătorului notificarea prevăzută la Anexa 5 privind ajustarea cantității de energie electrică.

**Art. 9.** Cumpărătorul înțelege că prezentul Contract se completează și îi sunt pe deplin aplicabile dispozițiile stabilite de Procedura privind funcționarea mecanismului de achiziție centralizată de energie electrică, precum și a oricăror altor astfel de proceduri elaborate și publicate de OPCOM S.A. în calitatea sa de achizitor unic pe piața de energie electrică, în conformitate cu dispozițiile legale aplicabile. Pentru evitarea oricărui dubiu, oricare și toate modificările intervenite în cadrul Procedurilor sunt pe deplin aplicabile, în mod automat prezentului Contract având în vedere obligația OPCOM S.A. de a elabora și publica astfel de Proceduri în temeiul legislației aplicabile în conformitate cu dispozițiile din Anexa nr. 11 la Ordonanța de urgență a Guvernului nr. 27/2022, cu modificările și completările ulterioare, Părțile având astfel obligația respectării Procedurilor aplicabile, în vigoare, inclusiv astfel cum se pot modifica din timp în timp.

**Art. 10.** Cumpărătorul va fi ținut răspunzător până la îndeplinirea totală a tuturor obligațiilor care decurg din participarea acestuia la Mecanismul anual/lunar de achiziție centralizată, în conformitate cu dispozițiile legale aplicabile, inclusiv dar fără a se limita la dispozițiile OUG nr. 153/2022.

## Perioada de valabilitate a Contractului

**Art. 11**. (1) Perioada de valabilitate a prezentului Contract va începe la data semnării lui de ambele Părți (Data de intrare în vigoare, astfel cum este prevăzută în Anexa 2, punctul 1.1) şi va înceta la data prevăzută în Anexa 2, punctul 1.2, denumită Data de Expirare.

(2) La expirarea Perioadei de Valabilitate, Părţile nu vor mai fi ţinute de termenii şi condiţiile prezentului Contract decât în măsura necesară pentru punerea în executare a drepturilor şi obligaţiilor Părţilor, aşa cum au luat naştere din prezentul Contract înainte de sfârşitul Perioadei de Valabilitate.

## Facturare și condiţii de plată

**Art. 12.**  Contravaloarea energiei electrice ce urmează să fie primită de către Vânzător de la Cumpărător în condițiile prezentului Contract se calculează în conformitate cu dispozițiile impuse în temeiul Procedurii privind încasările și plățile aferente cantităților de energie electrică vândute/ cumpărate prin MACEE.

**Art.13.**

(1) Vânzătorul emite factura pentru contravaloarea energiei electrice vândută, cu data ultimei zile a lunii de livrare pentru care este emisă și o transmite către Cumpărător, semnată electronic, pe mail, în primele 4 zile bancare lucrătoare ale lunii următoare lunii de livrare.

(2) Factura este emisă de Vânzător în conformitate cu dispozițiile impuse în temeiul Procedurii privind încasările și plățile aferente cantităților de energie electrică vândute/ cumpărate prin MACEE.

(3) Mențiunile din factură, referitoare la cota TVA respectă prevederile Codului Fiscal privind taxarea operațiunilor cu energie electrică, în vigoare la data emiterii facturilor.

(4) Obligațiile de plată lunare ale Cumpărătorului, se achită prin ordine de plată lunare, în primele 10 zile din luna calendaristică care urmează lunii de livrare.

**Art. 14.** În cazul în care o sumă facturată de către Vânzător este contestată integral sau în parte de Cumpărător, acesta va transmite o contestație Vânzătorului cuprinzând elementul contestat (cantitatea / valoarea / contravaloarea TVA, etc.), motivul contestării şi va fi însoţită de orice probă disponibilă care poate să vină în sprijinul contestaţiei în termen de 2 zile lucrătoare de la data primirii facturii prin poşta electronică. Ulterior primirii unei contestații, în termen două zile bancare, Vânzătorul verifică elementele contestației și precum și celelalte probe comunicate de Cumpărător, pe care îl informează în legătură cu rezultatul verificărilor efectuate; dacă factura conține date eronate Vânzătorul va reface calculele şi va transmite o factură corectată, în termen de trei zile bancare de la data primirii contestației, iar în cazul în care din analizele efectuate constată faptul că respectiva contestație este neîntemeiată, Vânzătorul va respinge contestația.

## Garanții

**Art. 15.** (1) Cumpărătorul va prezenta Vânzătorului o garanție financiară de plată în conformitate cu Procedura privind constituirea, verificarea si utilizarea garantiilor financiare pentru participarea la Mecanismul de achiziție centralizată de energie electrică în favoarea Vânzătorului.

## Tarife

**Art.16.**  (1) Pentru activitățile desfășurate de OPCOM S.A. în calitate de achizitor unic în MACEE, OPCOM S.A. percepe un tarif de administrare a cărui valoare este ponderată cu raportul dintre numărul de luni în care participantul este înscris si numărul de luni din anul calendaristic în cursși un tarif pentru activitățile prestate în calitate de achizitor unic în MACEE, aplicat la cantitățile de energie electrică alocate pentru luna de livrare următoare.

(2) OPCOM S.A. emite factura aferentă tarifului de administrare la care se adaugă TVA în maxim 5 zile lucrătoare de la data înregistrării și o transmite electronic (pe e-mail).  Factura trebuie achitată de către participantul la MACEE în maxim 5 zile lucrătoare de la data primirii facturii pe e-mail. În situația în care participantul la MACEE nu va achita factura OPCOM S.A. va solicita în primele 10 zile din prima luna calendaristică care urmează lunii de livrare, executarea garanției financiare cu o sumă egală cu valoarea facturii aferentă tarifului de administrare datorat și neachitat la termen.

(3) OPCOM S.A. emite factura lunară aferentă contravalorii tarifului pentru activitățile prestate  în calitate de achizitor unic în MACEE, aplicat la cantitatea de energie electrică din luna de livrare, la care se adaugă TVA și o transmite electronic (pe e-mail), participantului la MACEE în termen de 3  zile lucrătoare de la data organizării Mecanismului de achiziție centralizată lunară/extraordinară. Factura aferentă tarifului pentru activitățile prestate  în calitate de achizitor unic în MACEE trebuie achitată de participantul la MACEE în maxim 5 zile lucrătoare de la data primirii facturii pe e-mail. În situația în care participantul la MACEE nu va achita factura în termenul menționat, OPCOM S.A. va solicita în primele 10 zile din luna calendaristică care urmează lunii de livrare pentru care a fost emisă factura aferentă tarifului, executarea garanției financiare cu o sumă egală cu valoarea facturii aferentă tarifului pentru activitățile prestate în calitate de achizitor unic în MACEE datorat și neachitat la termen.

(4) OPCOM S.A. va efectua regularizări ale facturilor prin actualizarea tarifului de administrare și a tarifului pentru activitățile prestate în calitate de achizitor unic în MACEE în conformitate cu prevederile din Anexa nr. 11 la Ordonanța de urgență a Guvernului nr. 27/2022, cu modificările și completările ulterioare și ale prezentului Contract.

## Obligaţii şi drepturi

**Art. 17.** Vânzătorul are următoarele obligaţii:

1. să deţină şi să menţină în vigoare pe durata Contractului licenţa acordată de ANRE, după caz alte documente necesare conform legislației, să dețină un cod ACER, să fie înregistrat într-un PRE și să îndeplinească oricare și toate condițiile impuse de legislația aplicabilă;
2. să asigure vânzarea energiei totale contractate pe întreaga perioadă de valabilitate a prezentului Contract, conform Anexei 4, inclusiv orice modificări/actualizări ale acesteia pentru vânzarea-cumpărarea cantităților de energie electrică vândute/achiziționate prin mecanismul lunar de achizitie centralizată, inclusiv în cazul prevăzut la art. 8de mai sus, după caz, în conformitate cu prevederile prezentului Contract;
3. să respecte prevederile Procedurii privind funcționarea mecanismului de achiziție centralizată de energie electrică, precum și a oricăror altor astfel de proceduri elaborate și publicate de OPCOM S.A. în calitatea sa de achizitor unic pe piața de energie electrică, în conformitate cu dispozițiile legale aplicabile.

**Art. 18**. Vânzătorul are următoarele drepturi:

1. să factureze Cumpărătorului energia electrică vândută conform prevederilor contractuale și să încaseze contravaloarea acesteia;
2. să suspende livrarea de energie electrică cu respectarea procedurii prevăzute în art. 24;
3. să solicite Cumpărătorului constituirea de garanții financiare în favoarea OPCOM S.A. în conformitate cu Procedura privind constituirea, verificarea si utilizarea garantiilor financiare pentru participarea la Mecanismul de achiziție centralizată de energie electrică;
4. să solicite executarea garanției financiare în condițiile în care ordinul de plată corespunzător obligațiilor de plată lunare ale Cumpărătorului nu a fost încasat în contul central al MACEE în primele 10 zile din luna calendaristică care urmează lunii de livrare
5. să încaseze contravaloarea facturilor lunare ale cantităților de energie electrică alocate prin mecanismul anual/lunar/extraordinar de achiziție centralizată, contravaloarea tarifului de administrare și a tarifului pentru activitățile prestate în calitate de achizitor unic în MACEE, inclusiv prin executarea garanției financiare cu sume egale cu valoarea facturilor datorate și neachitate la termen;
6. să solicite semnarea unui act adițional la prezentul Contract prin care se consemnează completarea cantităților din Anexa 4, urmare a desfășurării procedurilor de achiziție lunară.

**Art. 19.** Cumpărătorul are următoarele obligaţii:

1. să deţină şi să menţină în vigoare pe durata Contractului licenţa acordată de ANRE care permite comercializarea energiei electrice în conformitate cu dispozițiile din Anexa nr. 11 la Ordonanța de urgență a Guvernului nr. 27/2022, cu modificările și completările ulterioare și/sau după caz alte documente necesare conform legislației și să îndeplinească oricare și toate condițiile impuse de legislația aplicabilă;
2. să accepte energia electrică totală achiziționată și să achite facturile pentru cantitatea de energie electrică contractată conform Anexei 4, în conformitate cu prevederile prezentului Contract;
3. să constituie o garanție financiară în condițiile prevăzute în Procedura privind constituirea, verificarea si utilizarea garantiilor financiare pentru participarea la Mecanismul de achiziție centralizată de energie electrică;
4. să respecte prevederile Procedurii privind funcționarea mecanismului de achiziție centralizată de energie electrică, precum și a oricăror altor astfel de proceduri elaborate și publicate de OPCOM S.A. în calitatea sa de achizitor unic pe piața de energie electrică, în conformitate cu dispozițiile legale aplicabile;
5. să achite contravaloarea facturilor lunare ale cantităților de energie electrică alocate prin mecanismul anual/lunar/extraordinar de achiziție centralizată, contravaloarea tarifului de administrare, precum și a tarifului pentru activitățile prestate de către OPCOM S.A. în calitate de achizitor unic în MACEE.

**Art. 20**. Cumpărătorul are următoarele drepturi:

1. să primească cantitatea de energie electrică contractată în conformitate cu prevederile prezentului Contract;
2. participantul cumpărător la MACEE poate majora valoarea scrisorii de garanție bancară/depozitului în numerar remis în contul OPCOM S.A. fără a solicita acordul OPCOM S.A.;
3. să solicite OPCOM S.A. rambursarea/diminuarea valorii garanției financiare sub forma unui depozit în numerar remis în contul OPCOM S.A., respectiv acordul pentru diminuarea valorii scrisorii de garanţie bancară de plată/scoaterea de sub obligaţii a Băncii garante înainte de expirarea termenului de valabilitate a scrisorii de garanţie bancară de plată, în condițiile respectării prevederilor Procedurii privind constituirea, verificarea si utilizarea garantiilor financiare pentru participarea la Mecanismul de achiziție centralizată de energie electrică;
4. factura lunară emisă de Vânzător pentru cantitățile de energie electrică din luna de livrare nu va include cantitățile de energie electrică contractate la vânzare pentru perioada de suspendare a functionării pieței angro de energie electrică sau, după caz, pentru fiecare interval de decontare în care se suspendă activitățile de piață.

**Art. 21.** (1) Părţile se obligă una faţă de cealaltă să deţină şi să păstreze pe parcursul derulării Contractului toate aprobările necesare fiecăreia pentru exercitarea obligaţiilor cuprinse în prezentul Contract, respectând în acelaşi timp toate prevederile legale.

(2) Părţile se obligă una faţă de cealaltă să asigure accesul, conform legii, cu restricţii de confidenţialitate conform prevederilor art. 22, la toate informaţiile, documentaţiile sau datele necesare pentru buna derulare a prezentului Contract.

(3) Părţile garantează una celeilalte că prezentul Contract reprezintă o obligaţie fermă, legală, opozabilă în justiţie în termenii acestuia.

## Confidenţialitate

**Art. 22.** (1) Fiecare Parte se obligă să asigure confidenţialitatea tuturor informaţiilor, documentaţiilor, datelor sau cunoştinţelor furnizate de către cealaltă Parte în baza prezentului Contract şi să nu le dezvăluie unei terţe părţi, în totalitate sau parţial, fără consimţământul scris al celeilalte Părţi.

(2) Fac excepţie de la prevederile alin.(1):

1. informaţiile solicitate de autorităţile competente, în conformitate cu reglementările în vigoare;
2. informaţiile care au fost făcute publice până la încheierea Contractului;
3. informaţiile solicitate de Operatorul de Transport şi de Sistem, în conformitate cu prevederile Codului tehnic al reţelei electrice de transport;
4. orice alte informații stabilite în conformitate cu prevederile procedurilor aplicabile funcționării Mecanismului de achiziție centralizată de energie electrică.

(3) Prevederile alin. (1) rămân valabile timp de 5 ani după încetarea valabilităţii prezentului Contract.

## Cesiunea Contractului

**Art. 23**. (1) Niciuna dintre Părți nu poate cesiona parțial sau total drepturile şi obligațiile decurgând din acest Contract fără obținerea în prealabil a acordului scris al celeilalte Părți, conform legislației în vigoare.

(2) În vederea cesionării, Partea care cesionează trebuie să prezinte documentele prin care, după caz:

1. toate drepturile și obligațiile aferente derulării Contractului sunt transferate de plin drept de către cedent către cesionar;
2. drepturile contractuale privind încasările aferente din cadrul contractului sunt transferate de plin drept de către cedent către banca sa.

(3) Cesiunea Contractului poate să aibă loc către un alt Cumpărător cesionar numai în măsura în care cesionarul este înregistrat la MACEE, îndeplinește toate obligațiile impuse prin prezentul Contract, de dispozițiile legale aplicabile în materie și are capacitatea de a executa obligațiile prezentului Contract.

(4) În conformitate cu dispozițiile impuse de Anexa nr. 11 la Ordonanța de urgență a Guvernului nr. 27/2022, cu modificările și completările ulterioare, prezentul Contract nu poate să fie cesionat de Cumpărător decât unei entități inclusă la momentul cesiunii în lista publicată și transmisă OPCOM S.A. de ANRE conform prevederilor OUG nr. 153/2022.

## Suspendarea livrării de energie electrică

**Art. 24.** (1) Suspendarea livrării de energie electrică din iniţiativa Vânzătorului, oricând pe parcursul derulării Contractului, înainte de data încetării Contractului, poate fi dispusă în situația în care pentru perioada de suspendare a functionării pieței angro de energie electrică sau, după caz, pentru fiecare Interval de decontare în care se suspendă activitățile de piață, se suspendă efectele obligațiilor de livrare a energiei electrice, respectiv de plată a acesteia în conformitate cu prezentul Contract.

(2) În cazul în care va avea loc suspendarea livrării de energie electrică în situația prevăzută la alin (1) de mai sus, Vânzătorul va notifica cu celeritate Cumpărătorul cu privire la suspendarea livrării de energie electrică. Independent de data la care este transmisă notificarea, suspendarea va avea loc în mod automat la data la care intervine situația de suspendare precizată la alin. (1).

(3) Reluarea livrării de energie electrică va avea loc după constatarea încetării situației de suspendare precizată la alin (1) de mai sus.

## Încetarea de drept a Contractului

**Art. 25**. (1) Încetarea Contractului are loc de drept, fără punerea în întârziere, fără îndeplinirea vreunei alte formalități şi fără intervenţia vreunei instanţei în următoarele cazuri:

1. din inițiativa uneia din Părți, în cazul în care cealaltă Parte refuză să încheie un act adiţional la acest Contract, în condiţiile Modificării circumstanțelor, aşa cum este definită în art. 28, care au stat la baza încheierii acestuia. Încetarea Contractului nu are loc în această situaţie decât dacă Vânzătorul şi Cumpărătorul nu ajung la o înţelegere într-un termen rezonabil și în niciun caz cu depășirea termenelor impuse de astfel de Modificări ale circumstanțelor;
2. În cazul în care celeilalte părți i-a fost revocată înregistrarea ca PRE, nu mai deține un cod ACER, respectiv în cazurile de retragere/expirare/suspendare licență acordată de ANRE.

## Denunţarea Contractului

**Art. 26.** În conformitate cu prevederileOUG nr. 153/2022 precum și cu prevederile Procedurii privind funcționarea Mecanismului de achiziție centralizată de energie electrică, Contractul nu poate fi denunțat unilateral.

## Încetarea Contractului

**Art. 27.** (1) Prezentul Contract încetează să-şi producă efectele în următoarele cazuri:

1. expirarea perioadei de valabilitate stabilită conform prevederilor art. 11;
2. prin încetare de drept în conformitate cu prevederile art. 25;
3. în situații de Forță Majoră, în condițiile art. 29;
4. în cazul în care Cumpărătorul nu mai îndeplinește condițiile legale pentru participarea în cadrul MACEE sau în orice alte situații prevăzute de lege.

(2) Încetarea Contractului din orice cauză nu afectează obligațiile Părților născute anterior încetării Contractului.

## Modificarea circumstanţelor

**Art. 28.** În sensul prezentului Contract, „Modificarea circumstanţelor” semnifică intrarea în vigoare a unor acte normative, inclusiv dar fără a se limita la dispoziții ANRE aplicabile prezentului Contract, ce introduc reguli noi și/sau modifică şi/sau abrogă acte normative şi reglementări incidente, inclusiv dar fără a se limita la dispozițiile OUG 153/2022, existente la Data de intrare în vigoare a prezentului Contract.

## Forţa Majoră

**Art. 29**. (1) Forța Majoră se definește ca fiind acel eveniment extern, imprevizibil, absolut invincibil şi inevitabil, produs ulterior semnării prezentului Contract și care, prin efectele sale împiedică pe oricare dintre Părți să-şi îndeplinească în totalitate sau în parte obligațiile ce le revin în conformitate cu clauzele prezentului Contract.

(2) De asemenea, nu reprezintă caz de Forță Majoră imposibilitatea furnizării energiei electrice pentru motive ce țin de avarierea sau funcționarea instalațiilor din cauze ce nu se datorează unui eveniment excepțional precum calamități naturale, război, embargo, sancțiuni UE, epidemie, epizootie cu impact asupra activității Părții care invocă Forța Majoră, care nu au putut fi prevăzute de Părți la încheierea Contractului.

(3) Părţile sunt exonerate de orice răspundere pentru neîndeplinirea parţială sau totală a obligaţiilor ce decurg din acest Contract, dacă aceasta este rezultatul acţiunii Forţei Majore. În cazul în care Vânzătorul este descărcat de obligațiile de livrare din cauza cazului de Forță Majoră, Cumpărătorul va fi descărcat în consecință de obligațiile de primire și plată. În cazul în care Cumpărătorul este descărcat de obligațiile de primire (și implicit plată) din cauza Cazului de Forță Majoră, Vânzătorul va fi descărcat în consecință de obligațiile de livrare.

(4) Părțile se angajează să-și îndeplinească toate obligațiile care au luat naștere pe perioada de derulare a Contractului până la apariția evenimentului de Forță Majoră.

(5) Partea care invocă Forţa Majoră trebuie să notifice acest lucru în scris celeilalte Părţi imediat dar nu mai târziu de 3 zile de la apariţia acesteia, cu estimarea duratei după care aceasta îşi încetează efectele. De asemenea Partea care invocă Forța Majoră va comunica celeilalte Părți documentul/documentele confirmatorii emise de organele competente de la locul producerii evenimentului ce constituie Forţă Majoră, imediat ce acestea sunt obținute.

(6) Neîndeplinirea obligaţiei de comunicare a Forţei Majore în termenul anterior menționat nu înlătură efectul exonerant de răspundere al acesteia, dar antrenează obligaţia Părţii care o invocă de a repara pagubele cauzate celeilalte Părţi, prin faptul necomunicării.

(7) La încetarea Forţei Majore, Partea care a emis notificarea conform alin. (5) emite o nouă notificare prin care anunţă că este capabilă să îşi îndeplinească din nou toate obligaţiile ce îi revin prin prezentul Contract şi reia îndeplinirea tuturor obligaţiilor care fac obiectul notificării respective.

(8) În cazul în care Cazul de Forţă Majoră se prelungeşte pentru mai mult de cinci (5) zile lucrătoare, partea care a primit notificarea de Forţă Majoră poate înceta Contractul fără preaviz și fără plata penalităților prin notificarea celeilalte Părți.

## Litigii

**Art. 30**. Orice divergenţe de natură tehnică, operaţională sau comercială între Părţile prezentului Contract, care nu se pot rezolva pe cale amiabilă în termen de 10 zile calendaristice, se vor înainta spre soluţionare, instanţelor judecătoreşti competente.

**Art. 31.** Părţile convin ca litigiile ce decurg din interpretarea şi/sau derularea prezentului Contract, care nu pot fi soluţionate pe cale amiabilă, să fie supuse instanţelor judecătoreşti competente.

**Răspundere**

**Art. 32.** Părțile sunt ținute răspunzătoare de îndeplinirea propriilor obligații conform prezentului Contract.

## Notificări

**Art. 33.** (1)Orice notificare sau solicitare cerută sau autorizată prin prezentul Contract (cu exceptia celor fizice referitoare la Schimburile Bloc) va fi transmisă în scris şi va fi considerată transmisă numai dacă notificarea, punerea în întârziere sau solicitarea va fi:

* 1. predată personal Părţii respective, sau
	2. va fi transmisă prin scrisoare recomandată cu confirmare de primire cerută de către Partea în cauză, sau
	3. poștă electronică cu confirmare de primire, sau
	4. va fi transmisă prin fax şi o copie a scrisorii cu confirmare prin poştă.

(2) Notificările, punerile în întârziere sau solicitările vor fi trimise persoanelor și la adresele menționate în Anexa 3; acestea pot fi schimbate oricând de oricare dintre Părţi prin notificare scrisă către cealaltă Parte, notificarea producând efecte începând cu data primirii.

(3) Orice notificare, punere în întârziere sau solicitare va fi considerată primită de către destinatar:

* 1. la momentul predării, dacă este înmânată personal Părţii respective;
	2. în termen de 3 zile calendaristice după transmiterea prin scrisoare recomandată cu confirmare de primire (în fiecare caz, cu cererea confirmării de primire din partea Părţii relevante);
	3. la data menţionată în confirmarea de primire aferentă transmiterii mesajului prin poșta electronică, sau
	4. la data primirii faxului conform protocolului de confirmare, cu condiția transmiterii originalului personal sau prin poștă.

## Dispoziţii finale

**Art. 34.** În cazul în care are loc vânzarea-cumpărarea cantităților de energie electrică prin Mecanismul lunar de achizitie centralizată, Părțile agreează ca pe perioada de valabilitate a prezentului Contract să completeze Anexa 4 ulterior datei de intrare în vigoare a prezentului Contract, prin încheierea unui act adițional la acesta.

**Art. 35.** Prezentul Contract şi toate obligaţiile care rezultă pentru Părţi din derularea acestuia, se supun în totalitate şi sub toate aspectele legislaţiei române în vigoare.

**Art. 36.** Anexele 1 – 5, fac parte integrantă din prezentul Contract. Părțile agreează că modificările aduse oricărei Anexe și/sau Proceduri referite în Contract care înlocuiesc/conduc la dispoziții care nu sunt compatibile cu cele cuprinse în prezentul Contract prevalează și le înlocuiesc pe acestea din urmă.

**Art. 37.** În prezentul Contract, cu excepția cazului în care contextul impune altfel:

1. orice trimitere la o normă sau la o dispoziție legală, inclusiv la Proceduri este o trimitere la aceasta, așa cum a fost adoptată/actualizată, modificată, consolidată, reconstituită sau înlocuită din când în când;
2. termenii folosiți, dar nedefiniți în acest Contract sau în Proceduri vor avea înțelesul care le este dat în definițiile stabilite prin prevederile dispozițiilor legale aplicabile;
3. cu excepția cazului în care contextul impune altfel, singularul include pluralul și viceversa;
4. "inclusiv" se consideră "inclusiv, dar fără a se limita la".

**Art. 38**. Cumpărătorul asumă și acceptă în mod expres calitatea OPCOM S.A. de achizitor unic pe piața de energie electrică, având astfel obligația expresă de a păstra un echilibru între cantitățile de energie electrică cumpărate și vândute prin Mecanismul de achiziție centralizată de energie electrică. Astfel, Cumpărătorul acceptă expres dreptul OPCOM S.A. de a ajusta ulterior încheierii prezentului Contract, cantitatea de energie electrică achiziționată în temeiul prezentului, în conformitate cu dispozițiile prezentului Contract și ale Procedurilor aplicabile.

**Art. 39.** Prin semnarea Contractului, Părțile confirmă că acceptă în mod expres atât clauzele standard, cât și clauzele neuzuale cuprinse în prezentul Contract, că toate prevederile acestuia sunt acceptate ca atare, semnarea Contractului în această formă echivalând cu acceptul expres al Părților, privind toate clauzele contractuale.

**Art. 40.** Părțile pot decide să semneze electronic acest Contract prin semnătură electronică calificată furnizată de o entitate certificată și sunt de acord că documentul astfel semnat este valabil și are valoarea juridică recunoscută de Legea nr. 455/2001 privind semnătura electronică și de Regulamentul (UE) nr. 910/2014 al Parlamentului European și al Consiliului din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE. Documentul astfel semnat va circula în format electronic și va fi arhivat electronic în conformitate cu prevederile Legii nr. 135/2007 și a normelor de aplicare ale acesteia.

Prezentul Contract a fost încheiat în două exemplare originale, câte unul pentru fiecare Parte.

**Data semnării**:.................................

 **SEMNATARI:**

|  |  |
| --- | --- |
| **Din partea Vânzătorului**OPCOM S.A.Director General, Victor IONESCUDirector Economic, Silvia FEDIUCDirector DTTC, Iuliana PANDELE Director DTDTS, Georgeta IONDirector DIT, Remus BARSANESCU | **Din partea Cumpărătorului****...........................** |

**Anexa 1**

**DEFINIŢII ŞI TERMENI**

|  |  |
| --- | --- |
| ANRE | Autoritatea Națională de Reglementare în domeniul Energiei; |
| Cantitate de energie  | Cantitatea de energie electrică ce face obiectul prezentului Contract; |
| Calendarul procedurilor de achiziți | Calendarul stabilit de OPCOM SA. și publicat de pagina proprie de internet pentru achizițiile centralizate de energie electrică, în conformitate cu Anexa nr.11 OUG nr. 27/2022, cu modificările și completările ulterioare; |
| Codul tehnic al reţelei electrice de transport | Codul aprobat de autoritatea competentă având ca scop stabilirea regulilor şi cerinţelor minimale de ordin tehnic pentru participanţii la piaţa de energie electrică, menite să realizeze funcţionarea sigură şi economică a SEN; |
| Data intrării în vigoare | Data semnării Contractului de către ambele Părţi, la care prezentul contract intră în vigoare şi devine obligatoriu din punct de vedere juridic pentru ambele Părţi; |
| Interval de decontare (ID) | O perioadă de timp de 15 minute; |
| Mecanismul de achiziție centralizată de energie electrică (sau “MACEE”) | Mecanismul astfel cum este impus în temeiul Anexei nr.11 la OUG nr.27/2022, cu modificările și completările ulterioare; |
| Mecanism de ajustare extraordinară | Mecanism aplicat de OPCOM, în calitatea sa de achizitor unic pe piața de energie electrică, de ajustare a cantității de energie electrică vândută și cumpărată de OPCOM în cadrul MACEE pentru a păstra echilibrul între cantitățile de energie electrică cumpărate și vândute prin Mecanismul de achiziție centralizată; |
| Operator de transport și sistem | Orice persoană care deţine, sub orice titlu, o reţea electrică de transport şi este titulară a unei licenţe de transport prin care răspunde de operarea, asigurarea întreţinerii şi, dacă este necesar, dezvoltarea reţelei de transport într-o anumită zonă şi, acolo unde este aplicabilă, de interconectarea acesteia cu alte sisteme electroenergetice, precum şi de asigurarea capacităţii pe termen lung a sistemului de acoperire a cererilor rezonabile pentru transportul energiei electrice. Operatorul de transport și sistem este CNTEE TRANSELECTRICA S.A.; |
| Operatorul Pieţei de Echilibrare | Operator de piață care asigură înregistrarea Participanților la Piața de Echilibrare precum şi organizarea Pieței de Echilibrare. Operatorul Pieței de Echilibrare este CNTEE TRANSELECTRICA S.A.; |
| Parte Responsabilă cu Echilibrarea | Titular de licenţă care a fost înregistrat de Operatorul de Transport şi de Sistem ca Parte Responsabilă cu Echilibrarea, în conformitate cu prevederile aplicabile; |
| Perioada de valabilitate | Perioada cuprinsă între Data de intrare în vigoare și Data de expirare; |
| Piaţa angro de energie electrică  | Cadrul organizat de tranzacţionare a energiei electrice şi a serviciilor asociate la care participă producătorii de energie electrică, operatorul de transport şi de sistem, operatorii de distribuţie, operatorul pieţei de energie electrică şi clienţii angro; |
| Piața de Echilibrare | Piaţa centralizată organizată și administrată de Operatorul de Transport şi de Sistem pentru colectarea ofertelor de livrare a Energiei de Echilibrare transmise de Participanţii la Piaţa de Echilibrare şi utilizarea lor pentru a asigura siguranţa şi stabilitatea în funcţionare a Sistemului Electroenergetic Naţional şi pentru a rezolva restricţiile de reţea; |
| Prețul de contract | Preţul stabilit prin Anexa nr.11 la OUG nr. 27/2022, cu modificările și completările ulterioare, este de 400 lei/MWh; |
| Procedura privind funcționarea mecanismului de achiziție centralizată de energie electrică  | Reglementează funcționarea mecanismului de achiziție centralizată de energie electrică; |
| Procedura privind constituirea, verificarea si utilizarea garantiilor financiare pentru participarea la Mecanismul de achiziție centralizată de energie electrică | Reglementează constituirea, verificarea si utilizarea garantiilor pentru participarea la Mecanismul de achiziție centralizată de energie electrică; |
| Procedura privind încasările și plățile aferente cantităților de energie electrică vândute/ cumpărate prin MACEE  | Reglementează încasările și plățile aferente vânzărilor şi cumpărărilor prin MACEE; |
| Termen limită de plată | Termen limită înscris pe factura emisă de către Vânzător conform prevederilor prezentului Contract; |
| Schimb Bloc | Schimb de energie electrică între două părţi responsabile cu echilibrarea; |

**Anexa 2**

**DATELE PRIVIND VÂNZAREA-CUMPĂRAREA DE ENERGIE ELECTRICĂ**

1. **Perioada de valabilitate a prezentului Contract**
	1. **Data de intrare în vigoare** a Contractului este **data semnării** de către OPCOM S.A.
	2. **Data de Expirare** a Contractului este: **31.12.2024**
	3. Părțile agreează ca pe perioada de valabilitatea prezentului Contract să îi fie modificate toate anexele care conțin datele privind vânzarea-cumpărarea de energie electrică pentru cantitățile suplimentare de energie electrică contractate/achiziționate prin mecanismul lunar de achiziție centralizată:
2. **Prețul de contract** pentru fiecare MWh este 400 lei/MWh în conformitate cu prevederile Anexei 11 la OUG nr. 27/2022, cu modificările și completările ulterioare.

 **SEMNATARI:**

|  |  |
| --- | --- |
| **Din partea Vânzătorului**OPCOM S.A.Director General, Victor IONESCUDirector Economic, Silvia FEDIUCDirector DTTC, Iuliana PANDELE Director DTDTS, Georgeta IONDirector DIT, Remus BARSANESCU | **Din partea Cumpărătorului****...............** |

**Anexa 3**

1. **DATELE REFERITOARE LA PARTEA RESPONSABILĂ CU ECHILIBRAREA (PRE)**
2. **Pentru Vânzător:**
* denumirea PRE: SOCIETATEA OPERATORUL PIEȚEI DE ENERGIE ELECTRICĂ ȘI DE GAZE NATURALE “OPCOM” S.A.
* codul PRE: 30XOPCOM-MCAEE-G
* persoane de contact, adresa de email şi nr. de telefon: Mihaela Constantinescu, mihaela.constantinescu@opcom.ro, 021 30 71 455
1. **Pentru Cumpărător**
* denumirea PRE:
* codul PRE:
* persoane de contact, adresa de email şi nr. de telefon:
1. **DATELE REFERITOARE LA NOTIFICĂRI, PUNERI ÎN ÎNTÂRZIERE SAU SOLICITĂRI**

 Notificările, punerile în întârziere sau solicitările vor fi trimise următoarelor persoane:

1. **Pentru Vânzător:**
* la adresa: Bd. Hristo Botev 16-18, sector 3, Bucureşti, CP.030236, ROMÂNIA
* în atenţia: Mihaela Constantinescu, mihaela.constantinescu@opcom.ro, 021 30 71 455
* adresa de email şi nr. de telefon: secretariat@opcom.ro; 004.021.3071.450 / 004.0745.340.470
1. **Pentru Cumpărător**
* la adresa:
* în atenţia:
* adresa de email şi nr. de telefon:

În cazul în care se modifică datele la care notificările, punerile în întârziere sau solicitările se transmit, în conformitate cu cele de mai sus, iar Părțile nu notifică astfel de modificări, documentele trnsmise în conformitate cu cele menționate mai sus se vor considera valabil efectuate.

 **SEMNATARI:**

|  |  |
| --- | --- |
| **Din partea Vânzătorului**OPCOM S.A.Director General, Victor IONESCUDirector Economic, Silvia FEDIUCDirector DTTC, Iuliana PANDELE Director DTDTS, Georgeta IONDirector DIT, Remus BARSANESCU | **Din partea Cumpărătorului****...........................** |

**Anexa 4**

**CANTITATEA DE ENERGIE ELECTRICĂ**

Urmare desfășurării în data de ... a **Mecanismului lunar de achiziție centralizată**,în tabelul de mai jos vă notificăm datele privindcantitățile alocate la nivel de lună, cu livrare în ore EET:

|  |  |  |
| --- | --- | --- |
| **AN de aplicare...** | **Cantitate [MWh]** | **Puterea medie pe ID\*** **[MW]**  |
| **Luna de livrare** |
| **Ianuarie** |   |   |
| **Februarie** |   |   |
| **Martie**  |   |   |
| **Aprilie**  |   |   |
| **Mai**  |   |   |
| **Iunie** |   |   |
| **Iulie** |   |   |
| **August**  |   |   |
| **Septembrie** |   |   |
| **Octombrie**  |   |   |
| **Noiembrie** |   |   |
| **Decembrie** |   |   |
| **Cantitate totală** |  |

\* putere medie pe ID, rotunjită la trei zecimale, livrare în bandă, reprezintă raportul dintre cantitatea de energie electrică și numărul de intervale orare din luna de livrare

 **SEMNATARI:**

|  |  |
| --- | --- |
| **Din partea Vânzătorului**OPCOM S.A.Director General, Victor IONESCUDirector Economic, Silvia FEDIUCDirector DTTC, Iuliana PANDELE Director DTDTS, Georgeta IONDirector DIT, Remus BARSANESCU | **Din partea Cumpărătorului****...........................** |

**Anexa 5 la Contractul ........**

**NOTIFICARE rezultate Mecanism de ajustare extraordinară**

**Către \_\_\_\_\_\_\_\_\_\_\_\_\_\_\_**

**Ref. Ajustarea cantității de energie electrică ce face obiectul contractului** **de vânzare-cumpărare a energiei electrice prin mecanismul de achiziție centralizată de energie electrică**

Subscrisa, **Operatorul Pieței de Energie Electrică și de Gaze Naturale "OPCOM" S.A.**, societate cu sediul social în București, B-dul. Hristo Botev nr. 16-18 C, Sector 3, înregistrată la Oficiul Registrului Comerțului de pe lângă Tribunalul București, nr. de ordine în Registrul Comerțului J40/7542/2000, Cod Unic de Înregistrare Fiscală 13278352, reprezentată legal prin dl. Victor Ionescu, în calitate de Director General, (denumită în continuare “OPCOM S.A.”),

Având în vedere:

* dispozițiile Anexei 11 din cadrul Ordonanței de urgență nr. 27/2022, cu modificările și completările ulterioare privind măsurile aplicabile clienților finali din piața de energie electrică şi gaze naturale în perioada 1 aprilie 2022-31 martie 2023, precum şi pentru modificarea şi completarea unor acte normative din domeniul energiei (“OUG nr. 27/2022”) care stabilesc mecanismul de achiziție de energie electrică centralizată („Mecanismul de achiziție centralizată”);
* faptul că, în temeiul dispozițiilor sus-menționate, OPCOM S.A. este desemnat achizitorul unic pe piața de energie electrică;
* faptul că, în calitatea sa de achizitor unic, în conformitate cu art. 2 al Anexei 11 din cadrul OUG nr. 27/2022, cu modificările și completările ulterioare, OPCOM S.A. cumpără energia electrică de la producători și vinde aceeași cantitate de energie operatorilor energetici care cumpără energia electrică în condițiile legii aplicabile, având astfel obligația legală de a păstra un echilibru între cantitățile de energie electrică cumpărate și vândute prin Mecanismul de achiziție centralizată;
* faptul că între OPCOM S.A., în calitate de vânzător („Vânzătorul”) și \_\_\_\_\_\_\_\_\_\_\_, în calitate de cumpărător („Cumpărătorul”), s-a încheiat contractul de vânzare-cumpărare a energiei electrice nr. \_\_\_\_\_ din data de \_\_\_\_\_\_\_\_ prin mecanismul de achiziție centralizată de energie electrică („Contractul”);
* în temeiul articolului 8 din Contract, părțile au convenit și Cumpărătorul a asumat în mod expres faptul că la solicitarea OPCOM S.A., Cumpărătorul are obligația acceptării ajustării cantității de energie electrică ce face obiectul Contractului, având în vedere calitatea OPCOM S.A. de achizitor unic pe piața de energie electrică și având în acest fel obligația de a păstra un echilibru între cantitățile de energie electrică cumpărate și vândute prin Mecanismul de achiziție centralizată,

vă comunicăm următoarea

**NOTIFICARE**

Prin care:

Vă supunem atenției modificarea intervenită asupra cantității de energie electrice ce face obiectul Contractului urmare desfășurării în data de ....................... a **Mecanismului de ajustare extraordinară,** în tabelul\*\* de mai jos vă notificăm datele privindcantitățile ajustate la nivel de luna, cu livrare în ore EET,astfel:

|  |  |  |  |
| --- | --- | --- | --- |
| **AN de aplicare...** | **Procedura anuală/ extraordinară** | **Procedura lunară suplimentară** | **Cantitate totala alocată lunar prin MACEE** |
| **Luna de livrare** | **Cantitate [MWh]** | **Puterea medie pe ID\* [MW]** | **Cantitate[MWh]** | **Puterea medie pe ID\* [MW]** | **Cantitate[MWh]** | **Puterea medie pe ID\* [MW]** |
| **Ianuarie** |   |   |  |  |  |  |
| **Februarie**  |   |   |  |  |  |  |
| **Martie**  |   |   |  |  |  |  |
| **Aprilie**  |   |   |  |  |  |  |
| **Mai**  |   |   |  |  |  |  |
| **Iunie**  |   |   |  |  |  |  |
| **Iulie**  |   |   |  |  |  |  |
| **August**  |   |   |  |  |  |  |
| **Septembrie** |   |   |  |  |  |  |
| **Octombrie** |   |   |  |  |  |  |
| **Noiembrie**  |   |   |  |  |  |  |
| **Decembrie** |   |   |  |  |  |  |
| **Cantitate totală** |  | **-** |

\* putere medie pe ID, rotunjită la trei zecimale, cu livrare în bandă, reprezintă raportul dintre cantitatea de energie electrică raportată la numărul de intervale orare din luna de livrare

\*\* se completează doar pentru lunile de livrare pentru care se organizează Mecanismul de ajustare extraordinară

Cantitatea de energie electrică astfel modificată fiind fermă și fixă, Vânzătorul asumându-şi obligaţia de a o vinde Cumpărătorului, iar Cumpărătorul asumându-și obligația de a o accepta și cumpăra la prețul de contract din Anexa 2, punctul 2 din Contract. Notificările fizice ale Schimburilor bloc transmise la OTS vor conține puterile medii, pe fiecare ID, rotunjite la trei zecimale, așa cum au fost modificate prin prezenta notificare.

Prezenta notificare înlocuiește orice înțelegere anterioară între părți ce regementează aspectele menționate mai sus. Asupra celor de mai sus pot interveni modificări ulterioare prin mecanismele stabilite în temeiul Contractului.

Toate celelalte prevederi ale Contractului rămân nemodificate și pe deplin aplicabile.

**Data semnării**:.................................

**SEMNATAR: OPCOM S.A.**

Director General, Victor IONESCU

Director Economic, Silvia FEDIUC

Director DTTC, Iuliana PANDELE

Director DTDTS, Georgeta ION

Director DIT, Remus BARSANESCU